**Gyakorlati szakvizsga tájékoztató szakgyógyszerész-jelöltek részére**

**Semmelweis Egyetem Gyógyszerésztudományi Kar Szak- és Továbbképzési Csoport**

**Kórházi-klinikai szakgyógyszerészet szakirány:**

**Kórházi-klinikai szakgyógyszerészet szakképesítés**

**2023. ősz**

**Tisztelt Szakgyógyszerész-jelölt!**

Ezúton tájékoztatjuk a gyakorlati szakvizsga teljesítésével kapcsolatos követelményekről, amely alapvetően két részből tevődik össze (2 nap).

1. Gyakorlati feladatok megoldása
2. Szakdolgozat-védés az elméleti szakvizsgát megelőzően

**Feladatleírás:**

1. **rész: Gyakorlati feladatok megoldása**

A vizsgázónak a gyakorlati szakvizsga ezen részét a szakgyakorlati helyéül szolgáló, munkahelyen kell kiviteleznie. A feladat, hogy egy rövid referátum formájában bemutassa, illetve összefoglalja a vezetőnek és kollégáinak a szakdolgozatban feldolgozott témakör eredményeit és tapasztalatait.

Mivel az elméleti szakvizsga teljesítésének feltétele a gyakorlati szakvizsga, így az elméleti vizsgát csak akkor kezdheti meg a vizsgázó, ha az aláírt és lepecsételt jegyzőkönyvet *(lásd 1. melléklet)* leadja az elméleti vizsga megkezdése előtt, és mindezt megelőzően az előadásának anyagát is beküldte a fent megadott határidőig.

1. **rész: Szakdolgozat-védés az elméleti szakvizsgát megelőzően**

A gyakorlati szakvizsga második része a vizsgázó által készített **szakdolgozat megvédése.** A védés a szakgyógyszerész-jelölt számára kitűzött elméleti szakvizsga időpontjával és helyszínével megegyezik, tehát nem igényel külön utazást.

**A védés közvetlenül megelőzi az elméleti szakvizsgát és azzal megegyező napon zajlik.** A vizsgázónak egy **szigorúan 10 perces előadás** formájában kell megvédenie a korábban leadott szakdolgozatát a vizsgabizottság tagjai előtt, majd ezt követi az elméleti szakvizsga részeként húzott két tétel elmondása és a feltett kérdések megválaszolása.

A szakdolgozat-védés követelményei:

* Előadás maximum 10 percben, amelyet 5 percben a helyszínen feltett kérdések megválaszolása követ (nincsenek előzetesen megküldött bírálói kérdések).
* Az előadást Power Point (ppt) formátumban kell elkészíteni, a helyszínen biztosítjuk a bemutatás technikai feltételeit.
* A védésre az előadást a *3. mellékletben* szereplő sablon felhasználásával kell megszerkeszteni.
* Az első dián szerepelnie kell a szakgyógyszerész-jelölt nevének, a szakdolgozat címének és a szakképesítés megnevezésének.
* Az előadás tartalmának vázlatosan követnie kell a szakdolgozat felépítését.
* Az előadást lehetőleg a vizsganap elején a helyszínen kell átadni a felelős, informatikus kollégának a technikai beállítások biztosítása érdekében.

Amennyiben a gyakorlati szakvizsga teljesítésével kapcsolatban problémája vetődik fel, akkor szakmai kérdéseivel Dr. Süle Andráshoz (sule.andras@pharma.semmelweis-univ.hu és gyakorlati kérdéseivel forduljon Gábriel Edinához (gabriel.edina@pharma.semmelweis-univ.hu).

Budapest, 2023. március 23.

Sikeres felkészülést kívánva

 a Szak- és Továbbképzési Csoport munkatársai